
ОПШТИНА МИОНИЦА

                      На основу члана 75. став 2. и 4. Закона о буџетском систему („Службени гласник РС“,бр.54/2009, 73/2010, 101/2010, 101/2011, 93/2012, 62/2013, 63/2013, 108/2013......94/2024), члана 29. Правилника о рачуноводственим политикама корисника буџетских средстава и корисника средстава организација за обавезно социјално осигурање („Службени гласник РС“, бр. 78/25), члана 16. став 7. Уредбе о буџетском рачуноводству („Службени гласник РС“, бр.125/2003, 12/2006 и 27/2020) и члана 24. Одлуке о организацији Општинске управе општине Мионица („Службени гласник општине Мионица“, број 3/2024), Начелник Општинске управе,  13.03.2026 године донео је:
ПРАВИЛНИК

О БУЏЕТСКОМ РАЧУНОВОДСТВУ И РАЧУНОВОДСТВЕНИМ ПОЛИТИКАМА

I ОСНОВНЕ ОДРЕДБЕ

                                                                                 Члан 1
Овим Правилником о буџетском рачуноводству и рачуноводственим политикама (у даљем тексту: Правилник), у складу са Законом о буџетском систему и Уредбом о буџетском рачуноводству, уређује се за све директне кориснике буџетских средстава општине Мионица и то: Општинску управу општине Мионица, Скупштину општине Мионица, Председника општине Мионица, Општинско веће општине Мионица, Општинско правобранилаштво општине Мионица, следеће:
I Вођење буџетског рачуноводства и то:
1. организација буџетског рачуноводства;
2. основа за вођење буџетског рачуноводства;
3. пословне књиге; 

4. рачуноводствене исправе;
II Одређивање лица која су одговорна за законитост, исправност и састављање рачуновод- ствених исправа о насталој пословној промени или другом догађају;
III Кретање рачуноводствених исправа и рокови за њихово састављање и достављање;
IV Интерни рачуноводствени контролни поступци;
V Признавање, процењивање и презентација позиција финансијских извештаја - Рачуноводствене политике;
VI Усклађивање пословних књига, попис имовине и обавеза и усаглашавање потраживања и обавеза;
VII Закључивање и чување пословних књига и рачуноводствених исправа;
                 VIII Буџетско извештавање;

                 IX Утврђивање одговорности запослених у буџетском рачуноводству;
X Завршне одредбе.
Члан 2
Под буџетским рачуноводством у смислу овог Правилника подразумева се основ и услови вођења пословних књига и других евиденција са документацијом на основу које се евидентирају све трансакције и други догађаји који исказују стање и промене на имовини, потраживањима, обавезама, изворима финансирања, расходима и издацима, приходима и примањима, као и утврђивање резултата пословања.

Обрачунавање пореза и доприноса из бруто зарада и накнада бруто зарада, обрачунавање пореза на додату вредност и других пореза и доприноса и обрачунавање других јавних прихода врши се у складу са посебним законским и другим подзакон-прописима донетим на основу тих закона.
Одредбе Закона о буџетском систему као и прописа донетих на основу тог Закона, примењују се непосредно.
1. ВОЂЕЊЕ БУЏЕТСКОГ РАЧУНОВОДСТВА
Организација буџетског рачуноводства
Члан 3
Послови буџетског рачуноводства обављају се у оквиру јединственог организационог дела Општинске управе као међусобно повезани послови, утврђени актом о унутрашњој организацији и систематизацији радних места.
                              Члан 4
Послови буџетског рачуноводства се организују и обављају у Општинскј управи у Одељењу за буџет и финансије за све директне кориснике који су одређени Законом о буџетском систему и Одлуком о буџету Општине Мионица.
Индиректни корисници, послове буџетског рачуноводства организују и обављају самостално.

                                                                           Члан 5
Послове буџетског рачуноводства у организационом делу задуженом за буџетско рачуноводство обављају стручна лица која нису кажњавана за кривична дела која их чине неподобним за обављање послова из области рачуноводства и која су обучена за вођење пословних књига, састављање и презентацију финансијских извештаја у складу са Међународним рачуноводственим стандардима за јавни сектор, а која су распоређена за обављање ових послова у складу са актом о унутрашњој организацији и систематизацији радних места.
1. 2. Основа за вођење буџетског рачуноводства 
2.                                                                        Члан 6
(1) Буџетско рачуноводство се води по систему двојног књиговодства на субаналитичким  контима прописаних Правилником о стандардном класификационом оквиру и Контном плану за буџетски систем .
(2) Вођење буџетског рачуноводства заснива се на готовинској основи по којој се трансакције и остали догађаји евидентирају у тренутку када се готовинска средства приме, односно исплате, у складу са међународним рачуноводственим стандардом за јавни сектор, у делу који се односи на готовинску основу.
3) Рачуноводствене евиденције за потребе интерног извештавања водe се према обрачунској основи, под условом да се финансијски извештаји израђују на готовинској основи ради консолидованог извештавања (за директне кориснике који у својој надлежности имају индиректне кориснике).
3.Пословне књиге
                                        Члан 7
1) Пословне књиге су свеобухватне евиденције о финансијским трансакцијама, којима се обезбеђује увид у стање и кретање имовине, потраживања, обавеза, извора финансирања, расхода и издатака, прихода и примања и резултата пословања.
2) Пословне књиге се воде по систему двојног књиговодства на субаналитичким (шесто- цифреним) контима, прописаним правилником којим се уређује стандардни класификациони оквир и контни план за буџетски систем.
                                 Члан 8
1) Пословне књиге чине: дневник, главна књига и помоћне књиге и евиденције.

2) Дневник је обавезна пословна књига у којој се хронолошки и систематично евидентирају све настале пословне промене у пословању.

3)  Главна књига садржи све пословне промене систематизоване на прописаним шестоцифре- ним контима.

            4)  Аналитичко рашчлањавање субаналитичких конта врши шеф рачуноводства.
               5)  Осим наведених књига у буџетском рачуноводству воде се и друге књиге које одреде лица одговорна за послове трезора и буџетског рачуноводства и извештавања

                                        Члан 9
            1) Главна књига трезора општине Мионица води се у Одељењу за буџет и финансије у организационом делу задуженом за буџетско рачуноводство.
2)  Главна књига трезора садржи рачуноводствене евиденције за сваког директног и индиректног корисника и представља основу за састављање консолидованих финансијских извештаја.
                3) Индиректни корисници буџетских средстава који своје финансијско пословање обављају преко својих подрачуна, воде главну књигу и израђују финансијске извештаје прописане правилником којим се уређује припрема, састављање и подношење финансијских извештаја корисника буџетских средстава. Директни корисници буџетских средстава воде помоћне књиге и евиденције.
              4)  Директни и индиректни корисници буџетских средстава дужни су да своје евиденције усаглашавају са главном књигом на тромесечном нивоу (периодично и годишње).
Члан 10
1) Помоћне књиге су аналитичке евиденције које су субаналитичким контима повезане са главном књигом и воде се у циљу обезбеђења аналитичких података у извршавању одређених намена и праћења стања и кретања имовине и обавеза.
2) Помоћне књиге и евиденције обухватају:
(1) Помоћну књигу купаца која обезбеђује податке о свим потраживањима од купаца;
(2) Помоћну књигу добављача која обезбеђује податке о свим обавезама према добављачима;
(3) Помоћну књигу основних средстава која обезбеђује детаљне податке о свим основним средствима дефинисане Правилником о номенклатури нематеријалних улагања и основних средстава са стопама амортизације;
(4) Помоћну књигу плата која обезбеђује детаљне податке из обрачуна о свим појединачним исплатама за сваког запосленог;
(5) Остале помоћне књиге.
3) Помоћне евиденције обухватају:
1) помоћну евиденцију извршених исплата;
                   2. помоћну евиденцију остварених прилива;
3. помоћну евиденцију пласмана;
                   4. помоћну евиденцију дуга;
                   5. помоћну ванбилансну евиденцију и
                   6. остале помоћне евиденције по потреби.
Члан 11
1) Вођење пословних књига мора бити уредно, ажурно и да обезбеди увид у хронолошко књи- жење трансакција и других пословних догађаја.
2) Рачуноводствена исправа се књижи истог дана када је примљена, а најкасније наредног дана од дана пријема.
(3) У вођењу буџетског књиговодства, подношењу одговарајућих периодичних и годишњих финансијских извештаја и завршних рачуна и извештајао пословању, мора се обезбедити тачност, уз пуно поштовање утврђених рокова.
(4) Сматраће се да је књиговодство ажурно:
· ако се у главној књизи као и одговарајућим аналитичким књиговодствима 
·  Пословне књиге се воде за период од једне буџетске године, изузев појединих помоћних     књига које се могу водити за период дужи од једне године.
  односно помоћним књигама, књижења насталих промена спроведу у року од два дана од дана пријема одговарајућег документа у књиговодство;
· ако се пословне промене одређене коришћењем рачунара контролишу и ажурирају у пословним књигама у рачунарским медијима сваки дан;
· ако су периодични и годишњи финансијски извештаји, завршни рачуни и други извештаји састављени и поднети надлежним органима у року који је утврђен законом и другим актима.
Члан 12
1) Пословне књиге имају карактер јавних исправа.
2) Пословне књиге се воде за период од једне буџетске године, изузев појединих помоћних књига које се могу водити за период дужи од једне године.
3) Закључивање пословних књига се врши закључно са стањем на дан 31. децембар текуће године, док се њихово отварање врши на дан 1. јануар наредне пословне године. Изузетак су аналитичке евиденције нематеријалних улагања и основних средстава код којих се не врши годишње затварање и отварање пословних књига, већ се једном отворена књиговодствена картица користи док је улагање или средство у употреби.
Члан 13
Пословне књиге се воде у електронском облику, при чему је обавезно коришћење софтвера који обезбеђује: очување података о свим прокњиженим трансакцијама,омогућава функционисање система интерних рачуноводствених контрола и онемогућава брисање прокњижених пословних промена.

4.Рачуноводствене исправе
                                       Члан 14
1) Рачуноводствена исправа је јавна исправа која представља писани документ или електронски запис о насталој пословној промени, која обухвата све податке потребне за књижење у пословним књигама тако да се из рачуноводствене исправе недвосмислено може сазнати основ, врста и садржај пословне промене.

2) Рачуноводствене исправе се састављају и оверавају у организационом делу директних и индиректних корисника буџетских средстава код којих је и обављена пословна промена.

3) Рачуноводственом исправом сматрају се и рачуноводствене исправе на основу којих се врши књижење у пословним књигама, као што су: одлуке, решења о ликвидацији мањкова и вишкова по попису, записници о усаглашавању потраживања и обавеза, обрачуни, прегледи, спецификације и др.

Члан 15
Валидном рачуноводственом исправом сматра се и исправа добијена телекомуникационим путем у електронском, магнетном или другом облику, у ком случају је пошиљалац одговоран да подаци на улазу у телекомуникациони пренос буду засновани на рачуноводственим исправама, као и за чување оригиналне исправе.
II ИМЕНОВАЊЕ ЛИЦА КОЈА СУ ОДГОВОРНА ЗА ЗАКОНИТОСТ, ИСПРАВНОСТ И САСТАВЉАЊЕ РАЧУНОВОДСТВЕНИХ ИСПРАВА О НАСТАЛОЈ ПОСЛОВНОЈ ПРОМЕНИИЛИ ДРУГОМ ДОГАЂАЈУ

                                                                                Члан 16
1) За састављање рачуноводствене исправе одговоран је запослени организационог дела који учествује у састављању рачуноводствене исправе и својим потписом на рачуноводственој исправи потврђује да је веродостојна, потпуна и тачна.

2) Руководилац корисника буџетских средстава (руководилац директног корисника и руководилац индиректног корисника) односно лице овлашћено од стране руководиоца корисника буџетских средстава одговорни су за управљање средствима, преузимање обавеза, издавање налога за плаћање који се извршавају из средстава буџета, као и за законитост рачуноводствених исправа што потврђују својим потписом.

3) За контролу законитости и исправности рачуноводствене исправе за насталу трансакцију и пословни догађај одговоран је запослени који врши контролу рачуноводствених исправа и дужан је да својим потписом на рачуноводственој исправи потврђује да је законита и исправна.

4) Функције наведене у ставу 1, 2.и 3. овог члана не могу се поклапати.

III КРЕТАЊЕ РАЧУНОВОДСТВЕНИХ ИСПРАВА И РОКОВИ ЗА ЊИХОВО ДОСТАВЉАЊЕ
Члан 17
Ток кретања рачуноводствених исправа подразумева пренос и услове преноса рачуноводствених исправа од места њиховог састављања, односно уласка екстерног документа у писарницу буџетског корисника, преко места обраде и контроле, до места књижења и архивирања.
Члан 18
Рачуноводствена исправа саставља се и оверава код органа општине у којој је настала пословна промена и путем доставне књиге доставља се на књижење наредног дана, а најкасније у року од два дана од дана настанка пословне промене и другог догађаја.
Члан 19
(1) Рачуноводствена исправа пре књижења у пословним књигама мора бити потписана од стра- не лица одговорног за насталу пословну промену и други догађај, лица које је исправу саставило и лица које је исправу контролисало.
(2) Лица из става 1. овог члана својим потписом на исправи гарантују да је исправа истинита и да верно приказује пословну промену.
Члан 20
Основни подаци које треба да садржи рачуноводствена исправа су следећи:
· назив буџетског корисника;
· назив и број исправе;
· место и датум издавања исправе;
· садржина пословне промене;
· вредност на коју гласи исправа;
· послови који су повезани са исправом;
· име лица које је саставило исправу;
                - име лица које је оверило исправност исправе и
· потпис одговорног или овлашћеног лица.
IV ИНТЕРНИ РАЧУНОВОДСТВЕНИ КОНТРОЛНИ ПОСТУПЦИ
Члан 21
1) Под интерним рачуноводственим контролним поступцима, у смислу овог правилника, подразумевају се поступци вршења интерне контроле рачуноводствених исправа.
2) У поступцима интерне контроле контролишу се рачуноводствене исправе у погледу зако- нитости, потпуности, истинитости и тачности података садржаних у њима.
Члан 22
Поступак интерне контроле подразумева:
· контролу исправности коришћења буџетских апропријација и квота у складу са Одлуком о буџету Општине Мионица;
· контролу документованости пословних промена;
· проверу исправности и тачности поднетих захтева;
· проверу тачности економске класификације;
· оверу трансакције и
· одобрење трансакције.
Члан 23
Интерни рачуноводствени контролни поступци се воде на начин прописан Упутством о раду трезора Општине Мионица.
V ПРИЗНАВАЊЕ, ПРОЦЕЊИВАЊЕ И ПРЕЗЕНТАЦИЈА ПОЗИЦИЈА ФИНАНСИЈСКИХ ИЗВЕШТАЈА
Члан 24
Признавање, процењивање и презентација позиција финансијских извештаја врши се у складу са рачуноводственим политикама и законом прописаним стандардима утврђеним за буџетски систем.
РАЧУНОВОДСТВЕНЕ ПОЛИТИКЕ
Члан 25
1) Рачуноводствене политике представљају начела, правила и основе које се примењују при састављању и презентовању рачуноводствених извештаја.
2) Рачуноводствене политике буџета Општине Мионица представљају збир рачуноводствених поли-тика корисника буџетских средстава буџета Општине Мионица.
3) Основа за вођење буџетског рачуноводства је готовинска основа на прописаним шестоцифреним субаналитичким контима у складу са Правилником о стандардном класификационом оквиру и контном плану за буџетски систем. Корисник буџетских средства Општина Мионица може уколико прописана субаналитичка конта не задовољавају његову потребу обезбедити евиденцију на субаналитичком нивоу.
4) Финансијски извештаји у рачуноводству буџета, односно трезора Општине Мионица, састављају се на готовинској основи, а у складу са међународним стандардима за јавни сектор на прописаним субаналитичким контима садржаним у контном плану правилника којим се уређује стандардни класификациони оквир и контни план за буџетски систем и у складу са Правилником о начину припреме, састављању и подношењу финансијских извештаја корисника буџетских средстава, корисника средстава организација за обавезно социјално осигурање и буџетских фондова.
5.Текући приходи и примања
                                    Члан 26
1) Текући приходи обухватају порезе (порези на доходак, добит и капиталне добитке, порез на имовину, порез на добра и услуге и друге порезе), донације (капиталне и текуће) као бесповратно примљена средства од међународних и домаћих организација за финансирање појединих намена и за финансирање редовне делатности, трансфере са других нивоа власти, друге приходе (приходе од имовине, приходе од продаје добара и услуга, новчане казне и одузета имовинска корист, добровољне трансфере од физичких и правних лица и мешовите и неодређене приходе), меморандумске ставке за рефундирање расхода и трансфере између буџетских корисника на истом нивоу и приходе из буџета.
2) Примања се односе на примања од продаје нефинансијске имовине (примања од продаје основних средстава, залиха и драгоцености) и примања од задуживања (примања од домаћих и иностраног задуживања) и примања од продаје финансијске имовине (примања од продаје домаће и стране финансијске имовине, што обухвата и средства од продаје капитала у поступку приватизације).
Члан 27
1) Текући приходи и примања се, сходно готовинској основи, утврђују у моменту наплате, односно прилива средстава на рачун буџета Општине Мионица.
2) Обрачунати ненаплаћени текући приходи евидентирају се у оквиру пасивних временских разграничења.
3) Повраћај неутрошених буџетских средстава од стране буџетских корисника евидентира се у главној књизи трезора као сторно расхода, а у корист потраживања од буџетских корисника, а код буџетског корисника као сторно прихода и у корист обавезе према буџету Општине Мионица, уколико је промена настала у текућој буџетској години.
6.  Текући расходи и издаци

                                                                      Члан 28
1) Текући расходи обухватају: расходе за запослене, коришћење услуга и роба, амортизацију и употребу средстава за рад, расходе за камате и трошкове задуживања, субвенције, донације, дотације и трансфере и остале расходе.
2) Издаци се односе на издатке за нефинансијску имовину (издатке за набавку основних средстава, залиха, драгоцености и природне имовине) и издатке за набавку финансијске имовине.
Члан 29
1) Текући расходи и издаци се евидентирају у моменту када је плаћање извршено.
2) Расходи који су унапред плаћени, сходно готовинској основи, евидентирају се у категорији расхода према одређеној намени.
7. Нефинансијска имовина
Нефинансијска имовина у сталним средствима
Члан 30
1) Нефинансијску имовину у сталним средствима чини имовина (некеретнине и опрема, драгоцености, природна имовина, нефинансијска имовина у припреми и нематеријална имовина) чији је очекивани корисни век употребе дужи од једне године и постепено се троши (вредносно) у пословним активностима.

2) Стална средства која се односе на некретнине и опрему, драгоцености, природну имовину и нефинансијску имовину у припреми се евидентирају по набавној вредности. Набавну вредност чини фактурна вредност увећана за зависне трошкове настале до момента стављања у употребу. Извршене набавке током године повећавају средства и изворе капитала.

3) Амортизација сталне нефинансијске имовинеосновних средстава, обрачунава се за свако средство појединачно сходно законом прописаним стопама које су одређене тако да се набавна вредност основних средстава амортизује применом пропорционалне методе у току предвиђеног века употребе основног средства. Стопе амортизације су прописане Правилником о номенклатури нематеријалних улагања и основних средстава са стопама амортизације.

4) Обрачун амортизације основних средстава се врши од првог у наредном месецу у односу на месец набавке, а приликом отуђивања/расходовања

амортизација се врши до краја месеца у коме је основно средство отуђено/расходовано.

5) Једном отписано основно средство или нематеријално улагање, без обзира што се и даље користи, не може бити предмет поновног процењивања вредности и не подлеже отписивању док се користи, осим у случају када се врши процена вредности капитала.
6) За нефинансијску имовину која се расходује или отуђује, пре искњижења из књиговодствене евиденције врши се обрачун амортизације, након чега се искњижава задужењем одговарајућег конта исправке вредности за износ отписане вредности и конта извора нефинансијске имовине у сталним средствима за износ неотписане (садашње) вредности, а одобравањем одговарајућег конта нефинансијске имовине за износ набавне вредности. Износ средстава за који се прода нефинансијска имовина евидентира се у корист примања од продаје нефинансијске имовине.

Нефинансијска имовина у залихама
Члан 31
1) Нефинансијска имовина у залихама се процењују по набавној вредности. Набавну вред- ност чине нето фактурна вредност и зависни трошкови набавке. Под зависним трошковима набавке подразумевају се сви директни трошкови у поступку набавке до ускладиштења.

2) Залихе робних резерви и робе за даљу продају евидентирају се по набавној цени, а обрачун излаза са залиха врши се по методи просечне цене. Набавке залиха робних резерви и робе за даљу про- дају исказују се у тренутку набавке, као издаци за нефинансијску имовину, а у тренутку продадаје као примања од продаје нефинансијске имовине.

3) Ситан инвентар у употреби се евидентира по набавним ценама. Залихе ситног инвентара у употреби и потрошног материјала, које се набављају за обављање редовне делатности, исказују се као текући расход у тренутку набавке и отписују се у целости путем исправке вредности, а о њима се само води евиденција.
8. Финансијска имовина
Дугорочна финансијска имовина
Члан 32
1) Дугорочна финансијска имовина састоји се од учешћа капитала у међународним финан- сијским институцијама, учешћа капитала у домаћим јавним нефинансијским предузећима и институцијама, учешћа капитала у осталим домаћим финансијским институцијама, учешћа капитала у домаћим нефинасијским приватним предузећима и учешћа капитала у домаћим пословним банкама.
2) Учешће у капиталу процењује се по набавној вредности.
3) Учешће у капиталу на основу уплате нових улагања евидентира се као повећање учешћа у капиталу и издатака за финансијску имовину.
Новчана средства
Члан 33
1) Новчана средства обухватају: текуће рачуне; издвојена новчана средства и акредитиве; благајну; девизни рачун и остала новчана средства.
2) Новчана средства се процењују по номиналној вредности.
3) Новчана средства буџета Општине Мионица обухватају сва стања средстава на подрачунима која су укључена и чине саставни део консолидованог рачуна трезора Општине Мионица.
4) Стање рачуна консолидованог рачуна трезора 505 састоји се од стања рачуна 500 - Стање свих подрачуна корисника буџетских средстава умањеног за износ пласираних средстава код банака на рачунима 210 - Депозит код банака и 213 - Орочена средства код банака.
Краткорочна потраживања
Члан 34
1) Краткорочна потраживања обухватају потраживања буџетских корисника по основу продаје од купаца у земљи и иностранству и друга потраживања - потраживања за камате, потраживања од запослених, потраживања од других органа и организација, по основу преплаћених пореза и доприноса и остала потраживања.

2) Краткорочна потраживања се процењују по номиналној вредности умањеној индиректно за износ вероватне ненаплативости потраживања, а директно ако је немогућност наплате извесна и документована.
3) Краткорочна потраживања се евидентирају у моменту настанка промене задужењем, а одобрењем обавеза из групе пасивних временских разграничења. У моменту наплате, затвара се конто пасивних временских разграничења и одобрава се одговарајући конто у класи прихода.

Краткорочни пласмани
Члан 35
1) Краткорочни пласмани обухватају краткорочне кредите, дате авансе, депозите, кауције и остале краткорочне пласмане.

2) Краткорочни пласмани се процењују по номиналној вредности умањеној индиректно за износ вероватне ненаплативости потраживања, а директно уколико је извесна и документована потпуна ненаплативост.
3) Краткорочни кредити обухватају кредите одобрене правним и физичким лицима у земљи.

4) Дати аванси обухватају авансе дате за набавку материјала, робе и за обављање услуга. За износ неискоришћених, односно непокривених датих аванса, на дан састављања завршног рачуна, исказују се текући расходи и пасивна временска разграничења (разграничени плаћени расходи), у складу са готовинском основом за вођење буџетског рачуноводства.
Активна временска разграничења
Члан 36
1) Ова категорија обухвата разграничене расходе до једне године (премије осигурања, закупнине, претплате за стручне часописе и литературу, расходе грејања и друге расходе), обрачунате неплаћене расходе и издатке и остала активна вре- менска разграничења.
2) Активна временска разграничења обухватају настале обавезе буџетских корисника, које терете расходе будућег обрачунског периода у коме ће бити плаћене.
Обавезе
Члан 37
1) Обавезе обухватају домаће и стране дугорочне обавезе, домаће и стране краткорочне обавезе, обавезе по основу расхода за запослене, обавезе по основу субвенција, донација и трансфера, обавезе за социјално осигурање и обавезе из пословања.
2) Обавезе се процењују у висини номиналних износа који проистичу из пословних и финансијских трансакција. Смањење обавеза по основу закона, ванпарничног поравнања и сл. врши се директним отписивањем.Пасивнаа временска разграничења
Члан 38
1) Пасивна временска разграничења обухватају: разграничене приходе, разграничене плаћене расходе, обрачунате (фактурисане) ненаплаћене приходе и примања и остала пасивна временска разграничења.
2) Разграничени приходи обухватају разграничене приходе из донација и остале разграничене приходе.
3) Разграничени плаћени расходи обухватају износе који су у обрачунском периоду исплаћени, а у моменту извршене исплате нису евидентирани као текући расходи или издаци (за материјал, за набавку нефинансијске имовине, аконтација за службено путовање, аванс за материјал, аванс за набавку нефинансијске имовине и др.). На дан билансирања за износ извршене исплате евидентирање се врши задужењем одговарајућег конта текућег расхода или издатка, а одобрењем конта разграничени плаћени расходи.
4) Обрачунати ненаплаћени приходи и примања обухватају фактурисане ненаплаћене текуће приходе и примања по основу продаје нефинансијске имовине.
5) Остала пасивна временска разграничења обухватају обавезе фондова за рефундирање на име накнаде по основу боловања запослених у трајању преко 30 дана, накнада за породиљско одсуство, накнада за инвалиде рада друге категорије, као и остала пасивна временска разграничења.
Средства резерве
Члан 39
1. Средства резерве се не распоређују унапред.
2. Средства сталне резерве се користе за финансирање расхода у отклањању последица ванредних догађаја, као што су поплаве, суше, земљотрес, пожар, еколошка катастрофа и друге елементарне непогоде, односно других ванредних догађаја, који могу да угрозе живот и здравље људи или произведу штету већих размера.

3. Средства текуће буџетске резерве распоређују се на директне кориснике буџетских средстава и представљају повећање апропријације за одређене намене за које се у току године утврди да планирана средства нису довољна или за непланиране сврхе за које нису извршене апропријације.

Ванбилансна актива и пасива
Члан 40
Ванбилансна актива обухвата основна средства у закупу, примљену туђу робу и материјал, хартије од вредности ван промета, авале и друге гаранције и осталу ванбилансну активу. Ванбилансна пасива обухвата обавезе за основна средства у закупу, примљену туђу робу и материјал, хартије од вредности ван промета, авале и остале гаранције и осталу ванбилансну пасиву.
VI УСКЛАЂИВАЊЕ ПОСЛОВНИХ КЊИГА, ПОПИС ИМОВИНЕ И ОБАВЕЗА И УСАГЛАШАВАЊЕ ПОТРАЖИВАЊА И ОБАВЕЗА
1. Усклађивање пословних књига
            Члан 41
Буџетско рачуноводство врши усклађивање промена и стања главне књиге са дневником, као и помоћних књига са главном књигом, пре пописа имовине и обавеза и пре састављања финансијског извештаја - завршног рачуна.

Начин и рокови вршења пописа и усклађивања књиговодственог стања са стварним стањем спроводи се у складу са Законом о буџетском систему, Уредбом о буџетском рачуноводству, Правилником о начину и роковима вршења пописа имовине и обавеза корисника буџетских средстава Републике Србије и усклађивања књиговодсвеног стања са стварним стањем и др. прописа од значаја за пословање корисника јавних средстава.
Члан 42
Усклађивање стања имовине и обавеза у књиговодственој евиденцији са стварним стањем које се утврђује пописом врши се на крају буџетске године, са стањем на дан 31. децембра текуће године.
2. Попис имовине и обавеза 
                   Члан 43
1) Редован попис имовине и обавеза врши се на крају пословне године за коју се саставља годишњи финансијски извештај - завршни рачун.

2) У току пословне године се, у изузетним ситуацијама, може вршити и ванредан попис.

3) Пописом се утврђује стање имовине, потраживања, обавеза и извора капитала.

4) Туђа имовина која се налази на коришћењу код буџетског корисника или имовина буџетског корисника која се налази на коришћењу код другог правног лица, пописује се на посебним пописним листама. Један примерак оверен од стране пописне комисије доставља се власнику имовине.

Члан 44
Редован попис може да почне 30 дана пре краја буџетске године, а по потреби и раније (нефинансијска и нематеријална имовина, ситан инвентар и сл.), с тим да попис обухвата стање имовине и обавеза на дан 31. децембар текуће године за коју се врши попис и да буде завршен до рока утврђеног одлуком и решењем о попису, са свођењем стања на дан 31.децембра текуће године. Све промене у стању имовине и обавеза настале у току пописа, уносе се у пописне листе на основу веродостојних исправа.
Члан 45
Попис имовине и обавеза врше пописне комисије одређене посебним решењем које доноси начелник општинске управе најкасније до 01. децембра текуће године, а по потреби и раније. Овим решењем образује се потребан број комисија, именују чланови и заменици комисија, утврђује рок у коме су комисије дужне да изврше попис, као и рок за достављање извештаја о извршеном попису.

Након пријема решења, пописне комисије сачињавају план рада који најкасније до 10. децембра текуће године предају Начелнику општинске управе и Интерном ревизору. Пописне комисије у току сачињавања плана рада врше проверу да ли су код одговорних лица извршене припремне радње за попис, као и друге припремне радње у складу са планом рада.
Извештај о извршеном попису нефинансијске имовине за претходну годину пописна ко- мисија доставаља Начелнику општинске управе, најкасније до 25. јануара наредне године.
Извештај о извршеном попису финансијске имовине и обавеза за претходну годину, пописна комисија доставља Начелнику општинске управе најкасније до 15. фебруара наредне године.
Начелник општинске управе сачињава коначан Извештај о извршеном попису са предло- гом решења и доставља најкасније до 25. фебруара наредне године општинском већу, ради усвајања и одлучивања по утврђеним одступањима, као и Интерној ревизији.
Члан 46
Ради обезбеђења вишег степена бриге о имовини и ефикаснијег и тачнијег извршења пописа, директни корисници буџета општине Мионица у обавези су:
· да евидентирају свако кретање у току године тј. премештај основних средстава, (нпр. из једне службе или пословне просторије у другу, из једног објекта у други) на интерно прописаном обрасцу и о томе обавесте књиговодство основних средстава како би се извршило евидентирање предметног премештаја у помоћној књизи основних средстава.
· да приликом набавке нове опреме у току године у сарадњи са књиговодством, физички обележе нову опрему инвентарским бројем и задуже организациону јединицу којој се набављена опрема предаје на коришћење.
· да врше остале послове у вези физичке манипулације основним средствима.
Лица материјално задужена за средства која се пописују и њихови непосредни руководиоци не могу бити одређени у комисију за попис средстава која су им поверена у сврху рада.
Подаци из рачуноводства, односно одговарајућих књиговодствених евиденција о количинама, не могу се давати комисији за попис пре утврђивања стварног стања у пописним листама које морају бити потписане од стране чланова пописне комисије.
Члан 47
Чланови пописне комисије, односно њен председник, одговорни су за тачност утврђеног стања по попису, за уредно састављање пописних листа, као и за благовремено вршење пописа.
Члан 48
По завршеном попису, Начелнику општинске управе обједињује извештаје пописних комисија и сачињава коначан извештај о резултатима извршеног пописа са предлозима решења о књижењу разлика по попису уз који се прилажу пописне листе са изворним материјалом достављеним од стране појединачних пописних комисија (пописне листе, записници, предлози и друга прикупљена документација) и доставља га Општинском већу и  Интерном ревизору.

Члан 49
Начелник општинске управе разматра извештај о попису, одлучује о утврђеним одступањима и доноси одговарајући акт о усвајању извештаја о попису.
Коначан извештај о извршеном попису и пописне листе, заједно са одлукама, решењима и закључцима Начелника општинске управе, достављају се Одељењу за буџет и финансије службеницима који су распоређени на пословима рачуноводства, ради књижења и усклађивања књиговодственог стања са стварним стањем, утврђеним пописом.
1.             3. Усаглашавање потраживања и обавеза 

2.                                                                                    Члан 50
Усаглашавање стања финансијских пласмана, потраживања и обавеза врши се на дан састављања завршног рачуна (31. децембра текуће године).
Члан 51
Директни и индиректни корисници буџетских средстава као повериоци, у обавези су да својим дужницима доставе на усаглашење попис ненаплаћених потраживања најмање једном го- дишње до краја текуће буџетске године на обрасцу ИОС - извод отворених ставки у два примерка, најкасније до 25. јануара текуће године.
Члан 52
Директни и индиректни корисници буџетских средстава као дужници, примљене ИОС - изводе отворених ставки од својих поверилаца, у обавези су да потврде или оспоре у року од највише пет дана од дана пријема и о томе обавесте повериоца.

VII ЗАКЉУЧИВАЊЕ И ЧУВАЊЕ ПОСЛОВНИХ КЊИГА И РАЧУНОВОДСТВЕНИХ ИСПРАВА
Члан 53
На крају буџетске године, после спроведених евиденција свих економских трансакција, по изради финансијског извештаја - завршног рачуна за претходну годину, закључују се пословне књиге.
Члан 54
1) Пословне књиге, рачуноводствене исправе и финансијски извештаји се чувају:

· 50 година - финансијски извештаји;
· 10 година - дневник, главна књига, помоћне књиге и евиденције;
· 5 година - изворна и пратећа документација
· трајно - евиденција о зарадама
2) Пословне књиге (дневник, главна књига, помоћне књиге и евиденције) које се воде на рачунару и рачуноводственом софтверу, чувају се у електронској форми на рачунару.

3) Пословне књиге, рачуноводствене исправе и финансијски извештаји се чувају у оригиналу у штампаном облику и на рачунару у електронском облику или другом облику архивирања.
4) Пословне књиге, рачуноводствене исправе и финансијски извештаји се чувају у просторијама корисника буџетских средстава и архиви Одељења за буџет и финансије. Време чувања почиње последњег дана буџетске године на коју се документација односи.

Члан 55
1) Уништавање пословних књига, рачуноводствених исправа и финансијских извештаја, којима је прошао рок чувања врши комисија коју формира начелник Градске управе уз присуство представника Архива, по правилима архивског пословања и уз помоћ лица које је задужено за чување наведене документације.
2) Комисија саставља записник о уништењу пословних књига, рачуноводствених исправа и финансијских извештаја.
VIII БУЏЕТСКО ИЗВЕШТАВАЊЕ

Члан 56
Финансијско извештавање врши се периодично и годишње. Периодични и годишњи финансијски извештаји састављају се и подносе у складу са правилником којим се уређује припрема, састављање и подношење финансијских извештаја корисника буџетских средстава, организација за обавезно социјално осигурање, корисника средстава Републичког фонда за здравствено осигурање и буџетских фондова.
Члан 57
Периодични извештаји о извршењу финансијских планова, односно извештај о извршењу буџета за одређени период се врши применом готовинске основе.
Члан 58
Периодични финансијски извештаји и годишњи финансијски извештај - завршни рачун, састављају се на основу евиденција о примљеним средствима и извршеним плаћањима која су усаглашена са главном књигом трезора, као и на основу других аналитичких евиденција које се воде.
Члан 59
Периодични финансијски извештаји и годишњи финансијски извештај - завршни рачун, састављају се на основу упутства и инструкција на обрасцима које прописује министар финансија у складу са овлашћењем из закона.
Члан 60
Финансијски извештаји подносе се Управи за трезор у електронској форми кроз Информациони систем за подношење финансијских извештаја.
IX УТВРЂИВАЊЕ ОДГОВОРНОСТИ ЗАПОСЛЕНИХ У БУЏЕТСКОМ РАЧУНОВОДСТВУ
Члан 61
1) Руководилац Одељења за буџет и финансије одговоран је за организовање вођења пословних књига (главне књиге трезора, помоћних књига и евиденција) и припремање, састављање и подношење финансијских извештаја.
(2) Лица која су задужена да раде на пословима буџетског рачуноводства одговорна су за уредно, тачно и ажурно извршавање поверених послова
X ЗАВРШНЕ ОДРЕДБЕ

Члан 62
На сва питања која нису уређена овим Правилником, примењују се непосредно одредбе Уредбе о буџетском рачуноводству, Правилника о начину и роковима вршења пописа имовине и обавеза корисника буџетских средстава Републике Србије и усклађивања књиговодственог стања са стварним стањем, Правилника о начину припреме, састављања и подношења финансијских извештаја корисника буџетских средстава, корисника средстава организација за обавезно социјално осигурање и буџетских фондова и других подзаконских аката.
Члан 63
Овај правилник ступа на снагу осмог дана од дана објављивања у «Службеном гласнику општине Мионица ».

